open-index/open-wikipedia-markdown huggingface dataset:
Turiasu

**Turiasu** (en escritura iberica , en latín *Municipivm Turiaso*) estió una ciudat celtiberica, perteneixient a la etnia d'os lusons que cudió moneda en os sieglos II-I ac. O suyo nombre se conservó en epoca romana en o municipio de **Turiaso**, l'actual Tarazona (Zaragoza). Se desconoixe a localización exacta d'o enclau en epoca celtiberica, encara que habió d'estar situau en o municipio de Tarazona u en bel lugar d'a redolada como La Orunya (Vera de Moncayo).

## Trobos arqueolochicos
Se conoixen dos teseras d'hospitalidat en as que apareixe o nombre d'a ciudat, encara que o enclau ye conoixiu mas que mas por a suya producción de moneda, realizada en os sieglos II-I aC. A cudición d'o taller encluyó a o menos seis series d'emisiones en archent y bronce que se facioron alto u baixo entre o 140 aC y o 70 aC. Entre todas ellas destaca a emisión de denarios con os signos *ka-s-tu* en l'anverso que constituye una d'as produccions de mayor importancia d'o periodo republicano en Hispania.

A leyenda d'o reverso, feba servir o signario ibero, presentando-se invariablement en todas as emisions baixo a mesma forma, *turiazu*. Os disenyos de monedas d'o taller de *turiazu* incluyen disenyos a-saber-lo variaus. En os anversos o tipo mas habitual estió o tozuelo masculín. Amás s'emplegoron puntualment un tozuelo en metatz y un retrato de Marte en uns quinarios que fue copiau d'una emisión de denarios republicanos de l'anyo 103 aC. Os reversos ofreixen mayor variedat de tipos. A producción d'o taller prencipió con un chinete con gancho que pronto fue sustituyiu por a representación d'un chinete lancero en denarios y unidaz. Os divisors aportoron un repertorio mas amplo con disenyos como un caballo, un chinete desprovisto d'atributos y chinetes acompanyaus d'un segundo caballo portiando una corona u una palma.

Una d'as qüestions mas debatidas en relación con a producción d'iste taller ye aquella relativa a la función que desempenyoron as suyas emisions. As suyas series de bronce estioron relativament modestas y pareixen relacionar-se con un abastecimiento local de numerario destinau a satisfer as necesidaz mas inmediatas d'a propia ciudat. Manimenos a suya producción d'archent estió d'una envergadura desproporcionada pa un ambito ciudadán por lo que pareixe que han de guardar bel tipo de relación con qüestions de mayor importancia como o pago d'impuestos u a financiación d'exercitos. O mayor problema consiste en dilucidar o grau d'intervención romana en iste proceso, ya que as emisions pareixen estreitament relacionadas con a suya presencia.

## Bibliografía
*  La ceca de Turiazu. Monedas celtibéricas en la Hispania republicana. Manuel Gozalbes Fernandez de Palencia. Valencia, Serie de Trabajos Varios de SIP nº 110, 2009. ISBN 978-84-7795-545-0
Aratikos

**Aratikos** u **Aratis** (en escritura iberica ) estió una ciudat celtibera situada en l'actual Aranda de Moncayo, en o cerro de Castejón, alto u baixo dende o sieglo VI aC, y destruyida por o exercito de Roma entre os anyos 74 a 72 aC.

## Historia
Fue fundada en o sieglo V aC como capital d'os pueblos celtibers repartius por l'actual comarca zaragozana de l'Aranda, o territorio en que nació o Papa Luna en 1328; pero remató sepultada dimpués d'estar albandonada en o sieglo I aC. En l'anyo 2016, o chacimiento trobau en ixe puesto fue declarau Bien d'Intrés Cultural.

## Espolio
En l'anyo 2013, un vecín d'Aranda de Moncayo, equipau con detectors de metals y un cheorradar, quitó 4.000 piezas arqueolochicas d'o chacimiento celtibero. 18 cascos d'orichen celtibero fuoron subastaus en cuantas ciudaz europeas, dica que a fiscalía espanyola intervino y prencipió o tramite para privar que se continase espoliando.

## Referencias

## Enlaces externos
*  Objetivo: evitar un expolio
Titos

Os **titos** (en escritura ibera , en latín *titii*) estioron un pueblo indichena celtibero que siempre apareixe subordinau a os belos, d'os que talment estasen clients.

A suya localización, muit imprecisa, puet estar en a val meya d'o río Xalón, arredol d'Alfama d'Aragón y arribando a las parameras de Molina, chunto con os belos. Iste pueblo que apareixe citau en as fuents clasicas contribuye a las guerras de resistencia contra Roma, sinyoron, en o 179 aC, os pactos de Graco y dentroron en guerra con Roma, chunto con los belos y os arevacos, en a segunda guerra celtibera, que remataría con a destrucción de Numancia en o 133 aC. Dende alavez desapareixe, como pueblo, d'as fuents.

## Se veiga tamién
* Celtibers

## Bibliografía
*   
*  BURILLO MOZOTA, F., «Sobre el territorio de los Lusones, Belos y Titos en el siglo II A. de C.», en *Estudios en homenaje al Dr. Antonio Beltrán Martínez*. Universidad de Zaragoza, facultad de Filosofía y Letras. Zaragoza, 1986. pp.&nbsp;529–549. 
*  CORRAL LAFUENTE, José Luis, «El origen de las Comunidades medievales aragonesas» 
*
(2) Pallas

**(2) Pallas** ye un d'os asteroides mas grans d'o sistema solar. Tien a particularidat d'estar un poco inclinada y excentrica pa un obchecto d'a suya grandaria. A composición de Pallas ye sola pero pro semellant a la d'os asteroides de tipo C.

Palas estió lo primer asteroide descubierto dimpués de Ceres. Estió trobau per Heinrich Wilhelm Olbers lo 28 de marzo de 1802, mientres realizaba observacions pa localizar y determinar l'orbita de Ceres, usando las prediccions d'o matematico Carl Friedrich Gauss. Olbers lo baltizó en honor a Atena, diosa griega; un anyo dimpués, en 1803, l'elemento quimico paladio sería descubierto y nombrau asinas en referencia a lo asteroide.
Bernau bei Berlin

**Bernau bei Berlin** ye una ciudat de Brandemburgo, Alemanya.

## Alcaldes
Lista d'alcaldes democraticos dende 1945:

## Puestos d'intrés
* Muralla medieval.
* Steintor.
* Ilesia de Santa María.

## Ciudaz achirmanadas
* Champigny-sur-Marne (Francia).
* Meckenheim (Alemanya).
* Skwierzyna, (Polonia).

## Referencias
Königs Wusterhausen

**Königs Wusterhausen** (en baixo sorabo *Parsk*) ye una ciudat de Brandemburgo, Alemanya.

## Alcaldes
Lista d'alcaldes democraticos dende 1945:

## Puestos d'intrés
* Palacio Königs Wusterhausen.
* Kreuzkirche.

## Ciudaz achirmanadas
* Schiffdorf (Alemanya).

## Referencias
Sekia

**Sekia** (en escritura iberica , en latín *Segia*) yera una ciudat ibera (u suessetana) situada en o mesmo puesto de l'actual Exeya d'os Caballers.

## Historia
Entre os anyos 800 y 184 aC bascons, cerretans, iaccetans, larchents, sedetans y suessetans pasoron por as tierras d'a redolada de l'actual Exeya. Os suessetans fuoron os que en zaguerías s'asentoron en iste territorio. A fundación de Sekia data d'o 600 aC, estando iste o primer nombre conoixiu como nuclio de población que amás cudiba moneda. Os suessetans son un pueblo de posible orichen celta indoeuropeu y englobaus entre os pueblos ibers.

Os suessetans rebloron debant d'a empenta invasora d'os romanos en l'anyo 184 aC. Serían os romanos os que renombrarían a ciudat como Segia y prencipiarían una intensa faina colonizadora en a suya redolada, como amuestran as recients excavacions arqueolochicas en os Banyals en Uncastiello. Pa comunicar y vertebrar istas tierras se construyió a calzada entre Caesaraugusta y Pompaelo. Aproveitando as condicions d'iste territorio pa o cautivo de cerial, os romanos construyioron un ret de vías segundarias pa dar acceso a las villas y os asentamientos de población.

## Vinclos externos
* Una historia apasionante. Turismo de Ejea.
Lusons

Os **lusons** (en latín *lusones*, en griego Λούσωνες) estioron un antigo pueblo celtibero, localizau en l'alto Tajuña, a o nord-este de Guadalachara, y seguntes Estrabón en as fuents de l'Ebro y o Tacho.

Se creye que a ciudat de Lutia yera a suya capital, estando as suyas ciudaz mas importants:
* Bursau: Citada por Claudio Ptolomeu. Cude en bronce entre o II-I&nbsp;a.&nbsp;C.
* Turiasu: ye a ciudat mas important obtenindo estatuto municipal con Augusto. Tien una ceca important, cude primero en bronce con leyenda celtiberica dende II-I&nbsp;a.&nbsp;C., dimpué en latín y a o final a moneda imperial.
* Caravis: a l'ueste de Caesaraugusta. Emite en bronce d'o II-I&nbsp;a.&nbsp;C. Tien una cantidat important de ceramica celtiberica. Presenta restas d'incendios, desapareixe en as guerras celtibericas.

## Economía
Por estar asentaus en a mesma zona que os titos y belos, a suya economía poseye as mesmas caracteristicas. Se basaba en l'agricultura, encara que tamién s'adedicaban a la ganadería y desarrolloron una industria metalurchica con o mineral de fierro d'as menas de Moncayo, amás de disponer de chicotas cantidaz d'oro en o río Xalón. Plinio o Viello apondera as armas fabricadas aquí. De producción d'archent cuasi no bi ha noticias.

Cautivaban hordio, cerials y oliveras. En a ganadería se da a cría de tocins, crabas y uellas. Como ye rica a ganadería, se da una industria textil prospera, fabrican o *[[sagum]]*, emplegau como vestiu y tamién como tributo.

A suya ceramica ye caracterizada por temas decorativos a bandas con cerclos y semicerclos.

## Relichión
Cuasi no bi ha información, por lo que tenemos que fer una gollada a la epigrafía. No ye fácil conoixer a función de cada divinidat, ya que puet haber distintos nombres pa una mesma. Mos trobaremos belunas que son pancelticas.

Divinidaz:
* Mercurio: relacionada con una divinidat gala, será o conductor d'as almas.
* Matres: divinidaz femeninas relacionadas con a maternidat, a fecundidat y o luto d'a guerra. O suyos epitetos son puestos de ríos, nombres de tribus u localidaz.
* Epona: divinidat panceltica relacionada con a fertilidat, as auguas y os funerals.
* Sucello: divinidat infernal gala, s'ha visto por a ceramica indichena. Cuerpo antropomorfo a vegadas acompanyau d'animals.

## Bibliografía
* *Historia de España*, dirigida por M. Pidal, Ed. Espasa Calpe, Madrid, 1960-1982, Tomo I, vol. II y III. Tomo II, vol. I y II
* *Protohistoria de la Península Ibérica*, Barcelona, 2001.
Suessetans

Os **suessetans** (en latín *suessetani*) fuoron un pueblo prerromano estableixiu en as planas centrals d'Aragón.

Hue lo día beluns los consideran celtas emparentaus con os suessions (d'a rechión de Soissons), encara que belatros creyen que perteneixeban a os pueblos ibers. En cualsiquier caso, o suyo nombre pareixe fer referencia a la raíz indoeuropea *svasti*, con o significau de "tener suerte", o mesmo significau que s'esconde dezaga d'a parola *[[esvastica]]*.

En o suyo territorio bi habió una ciudat dita Corbio (y chunto a Soissons ye a ciudat de Corbeil). A radíz *curvo* derivaría d'o nombre galo *Corbus*. Tamién s'ha esfendiu a identificación d'o nombre de *Segia*, identificando-la con * Corbio*, estando ista a capital u ciudat mas important d'os suessetans, *Corbio*.

Se creye que en primerías d'o sieglo II aC os suessetans yeran aliaus de Roma, pero dimpués se sublevoron y en l'anyo 184 aC a suya capital *Corbio* fue asediada, ocupada y destruyida por os romanos a o mando d'o gubernador d'Hispania Aulo Terencio Varrón. Dimpués d'isto, o territorio suessetano fue cediu a os bascons, que dimpués apareixen como os suyos poseyedors.

A etnia u tribu suessetana ocupaba a rechión que hue basicament se corresponde con a comarca zaragozana de Cinco Villas. A suya muga oriental mas probable estió o río Galligo.

## Se veiga tamién
* Celtibers
* Ibers
Sesars

**Sesars** (en escritura iberica ) yera una ciudat ibera (u suessetana) de localización desconoixida, encara que situada en a provincia de Uesca.

Se relaciona a vegadas con l'actual Sesa, situada a 20&nbsp;km de Uesca, d'una man por estar as suyas monedas parellanas a las de Bolskan y d'atra por a homofonía con iste toponimo.

## Historia
Cudió en a segunda metat d'o sieglo II aC una serie completa de moneda: denarios, quinarios, ases, semises, cuadrants y sextants. A tipolochía d'istas monedas ye común a la d'atras cecas pirenencas como Bolskan, Sekia u Iacca, a on i apareixe un chinete con lanza. Destaca un denario que presenta a tipica cabeza d'as monedas d'a Republica Romana en l'anverso y o chinete en o reverso. En l'anverso se marcan además as letras Bo-N, igual que en as monedas de Bolskan.

A localidat de Sesa no se cita en fuents dica a Edat Meya, cuan se i establió un ducau y no bi ha restas arqueolochicas anteriors. S'especula que talment a "e" podría sonar "ue",  pronunciando-se o nombre como */swesars/* y estando asinas mas dreita a relación con os suessetans que sí son nombraus en as fuents por Tito Livio y Ptolomeu.

## Vinclos externos
* Cecas ibéricas en la zona del Ebro medio.
* Denario ibérico de Sesars. Sesa, provincia de Huesca
Astí soniaré

**"Asti soniaré"** ye una canción que perteneixe a o disco *[[País zierzo]]* d'o grupo aragonés Mallacán.

## Letras
Ista canción fue escrita seguntes as normas graficas de Uesca.
(136108) Haumea

**Haumea** (simbolo: ) ye una planeta nana d'o sistema solar que estió descubierto en 2004.

## Satelites
Poseye dos satelites conoixius clamaus Hiʻiaka y Namaka.

## Exploración
Dende que estió descubierto en 2004 totas las observacions s'han feito dende la Tierra. No i hai de momento garra sonda espacial destinada a explorar Haumea.

## Referencias

## Vinclos externos
Aarhus

**Aarhus** ye una ciudat de Dinamarca. Ye a segunda ciudat mas gran de Dinamarca y una d'as ciudaz mas antigas de Dinamarca. Recibió os dreitos de ciudat o 2 de chulio de 1441, pero prebablement se remonta a meyaus de l'anyo 700.

## Puestos d'intrés
* Seu.
* Palacio Marselisborg.
* Den Gamle By.

## Personalidaz naixitas d'Aarhus
* Ole Rømer, (1644 – 1710)
* Erik Pontoppidan, (1698 - 1764)
* Gunnar Asmussen, (1944)
* Søren Andersen, (1970)
* Kim Sønderholm, (1973)
* Medina, (1982)
* Ludvig Schytte (1848-1909)

## Ciudaz achirmanadas
* Bergen (Noruega).
* Turku (Finlandia).

## Referencias
Odense

**Odense** ye una ciudat de Dinamarca. Ye a tercera ciudat mas gran de Dinamarca, dimpués de Copenaguen y Aarhus. Ye ubicada 147&nbsp;km a l'ueste de Copenaguen, en a isla de Fionia, y ye la capital y la ciudat mas gran d'a isla. A ciudat d'Odense tien 179 601 habitants (2019).

## Puestos d'intrés
* Seu.
* Palacio de Odense.
* Casa d'a ciudat.
* Museu de Hans Christian Andersen.
* Møntergården.

## Personalidaz naixitas d'Odense
* Canut IV de Dinamarca (1043-1086)
* Carlos I de Flandres (1083-1127)
* Hans Christian Andersen (1805-1875), escritor.
* Edmund Hansen (1900-1995)
* Caroline Wozniacki (1990)

## Ciudaz achirmanadas
* Kaunas (Lituania).
* Schwerin (Alemanya).

## Referencias
Aalborg

**Aalborg** u **Ålborg** ye una ciudat de Dinamarca. Ye la cuatrena ciudat mas gran de Dinamarca, dimpués de Copenaguen, Aarhus y Odense. Os asentamientos de población mas tempranos datan arredol de l'anyo 700. Ye la capital d'a Rechión de Chutlandia d'o Norte.

## Puestos d'intrés
* Castiello Aalborghus.
* Antiga casa d'a ciudat.
* Casal de Jørgen Olufsen.

## Personalidaz naixitas d'Aalborg
* Preben Kaas (1930–1981).
* Peter Gade (1976)

## Ciudaz achirmanadas
* Antíbol (Francia).
* Bodrum (Turquía).

## Referencias
Esbjerg

**Esbjerg** ye una ciudat de Dinamarca. Ye a quinta ciudat mas poblada d'o país (71 579 habitants en 2012) y ye o prencipal puerto de Dinamarca d'a mar d'o Norte. Conta con una important actividat economica, que incluye comercio, industria quimica, metalurchia, industria alimentaria y pesca. Esbjerg ye igualment a seu d'a exploración petrolera y de gas natural de Dinamarca en a plataforma d'a mar d'o Norte. I hai una prospera actividat cultural, y a ciudat conta con tres institutos d'educación superior.

## Puestos d'intrés
* Esbjerg Vandtårn.

## Personalidaz naixitas d'Esbjerg
* Poul Nyrup Rasmussen (1943), politico.
* Henrik Olesen

## Ciudaz achirmanadas
* Eskilstuna (Suecia).
* Fjarðabyggð (Islandia).

## Referencias
Randers

**Randers** ye una ciudat de Dinamarca.

## Puestos d'intrés
* Ilesia de Sant Martín.

## Personalidaz naixitas de Randers
* Jens Otto Krag (1914-1978), politico
* Leo Nielsen (1909-1968)
* Emmelie de Forest, cantaire, ganadora d'o Festival d'a Canción d'Eurovisión 2013 en Malmö, Suecia.
* Henrik Pontoppidan, poeta.

## Ciudaz achirmanadas
* Akureyri (Islandia).
* Ålesund (Noruega).

## Referencias
Kolding

**Kolding** ye una ciudat de Dinamarca.

## Puestos d'intrés
* Koldinghus.

## Personalidaz naixitas de Kolding
* Catharine Wernicke (1789 – 1862), pianista.
* Anne Marie Carl-Nielsen (1863 – 1945).
* Thorkild Roose (1874 – 1961),actor.
* Christian Daugaard (1901 – 1993), pintor.

## Ciudaz achirmanadas
* Anjō (Chapón).
* Huéscar (Espanya).

## Referencias
Terkakom

**Terkakom** (en escritura iberica ) yera una ciudat celtibera, perteneixient a os belos, situada en l'actual Tierga y amanada por o tanto a las ciudaz de Bilbilis y Sekaisa.

Bi heba amán unas menas de fierro, lo que permitió cudir a primerías d'o sieglo I aC dos emisions de moneda con cabeza masculina con delfins en l'anverso y chinete con lanza en o reverso. Amás se i feban armas y escudos, asinas como ainas de labranza u ferraduras.

Os romanos conoixeban a importancia d'ista ciudat y as suyas menas por o que facioron pasar por astí a calzada que uniba Caesaraugusta con Asturica Augusta, as actuals Zaragoza y Astorga, a ciudad mas important d'o Nord-ueste peninsular por ixas envueltas.

## Toponimia
O toponimo "Terkakom" u "Tergakom" incluye o chenitivo plural celta "kom", por o que podría traducir-se como “os de Terka u Terga”. Encara en o sieglo XII bi ha documentos que fan referencia a Tierga como "Terga". O nombre Tierga se relaciona a sobén con a radíz celta pa la parola *[[mercato|mercau]]*.

## Vinclos externos
*  Tergakom, Tierga en la Antigüedad
*  Las monedas con leyenda Tergakom
Horsens

**Horsens** ye una ciudat de Dinamarca.

## Personalidaz naixitas de Horsens
* Vitus Bering (1681 – 1741).

## Ciudaz achirmanadas
* Blönduós (Islandia).
* Karlstad (Suecia).

## Referencias
Vejle

**Vejle** ye una ciudat de Dinamarca. Ye la capital d'a Rechión de Dinamarca d'o Sud.

## Personalidaz naixitas de Vejle
* Jens Jacob Asmussen Worsaae (1821-1885),historiador.
* Finn Olav Gundelach (1925-1981),politico.
* Allan Rodenkam Simonsen (1952), futbolista
* Tony Rominger (1961), ciclista
* Lars Løkke Rasmussen (1964), politico
* Thomas Gravesen (1976), futbolista

## Ciudaz achirmanadas
* Borås (Suecia).
* Schleswig (Alemanya).

## Referencias
Roskilde

**Roskilde** ye una ciudat de Dinamarca. Estió la capital y la mayor ciudat de Dinamarca dende lo sieglo XI dica lo sieglo XV, cuan se transfirió la capitalidat a Copenaguen.

## Puestos d'intrés
* Seu.

## Referencias
Alaun

**Alaun** (en escritura iberica ) yera una ciudat ibera que se trobaba en o puesto de l'actual Alagón, encara que no s'ha puesto localizar o chacimiento. Se considera que perteneixió a o pueblo prerromano d'os sedetans, encara que bellas fuents tamién afirman que pudo haber perteneixiu a os lusons, pueblo celtibero, por trobar-se amán d'a muga entre istos dos grupos. O testimonio de Claudio Ptolomeu sinyala que tamién pudo perteneixer a os bascons en bella epoca d'a suya historia, talment en tiempos de Gneu Pompeyo Magno, arredol d'o 70 aC.

## Ceca
Alaun cudió nomás monedas de bronce. As unidaz presentan en l'anverso una cabeza imberbe rodiada por tres delfins y en o reverso un chinete con una palma. En os divisors, metatz y quartos apareixe a mesma iconograía en l'anverso, mientres que en o reverso d'as primeras se troba un caballo galopiando y as segundas un meyo pegaso con chinete.

## Vinclos externos
*  La ceca de Alaun. Luis Amela Valverde. Revista Numismática Hécate Nº5.
Berons

Os **berons** (*berones* en latín) fuoron un pueblo prerromano en as edaz de Bronce y de Fierro d'a peninsula iberica. Tanto as fuents clasicas, como os investigadors modernos, consideran que os berons yeran un pueblo celta, encara que no incluyiu entre os pueblos celtibers.

As mugas cheograficas d'ista etnia son imprecisas, abarcan un gran territorio en a depresión d'Ebro dende a sierra de Cantabria dica o río Cidacos, ocupando parti d'as actuals Alaba, Burgos, La Rioja y Navarra. Ciudaz importants d'iste pueblo estioron Oliba u Lybia, Tritio Metallo y Varia, ista zaguera a suya urbe prencipal identificada con o chacimiento arqueolochico de La Custodia en o termín municipal de Viana en Navarra, podendo estar o suyo castro defensivo situau en l'amanau Mont Cantabria. Posteriorment, en l'antiguo territorio berón y chunto a o puesto a on yera Varia sería fundada a población romana de Vareia, d'alcuerdo a bellas hipotesis.

Fuoron descritos por historiadors como Ptolomeu, Estrabón, Aulo Hircio u Tito Livio entre atros. Tito Livio os nombra en o relato d'as Guerras Sertorianas de l'anyo 76 aC como enemigos de Sertorio y o suyo exercito. Estrabón fa referencia a la suya identidat explicitament celtica y Aulo Hircio, en o suyo libro *[[De bello Alexandrino|Bellum Alexandrinum]]* describe a bravura y posterior fidelidat a Roma d'os guerrers berons.

Desapareixe como pueblo en as fuents clasicas en l'anyo 72 aC dimpués d'a fin d'as guerras sertorianas, encara que bellas poblacions mantienen mientres bel tiempo a suya cultura debiu a una romanización tardana.

## Referencias

## Bibliografía
*  MARCOS POUS, ALEJANDRO: *Miscelánea de Arqueología Riojana.* Imprenta Moderna, Logronyo (1973). ISBN 84-400-6782-8
*  GIL DEL RÍO, ALFREDO: *Los berones, a la búsqueda del pasado.* (1988).  ISBN 84-404-1338-6
*  VILLACAMPA RUBIO, MARÍA ANGUSTIAS: *Los berones según las fuentes escritas.* Editorial Ochoa, Logronyo (1980).  ISBN 84-7359-093-7
*  PASCUAL FERNÁNDEZ, JESÚS MARÍA; SAN MIGUEL NAVARRO, LUIS CARLOS Y GAJATE GARCÍA, JOSÉ MARÍA: *La Beronia* (1998). ISBN 84-605-8967-6
Molín de Fuents Claras

El **Molín de Fuents Claras** ye un molín hidráulico farinero, ubicado en a localidat homónima (Teruel, Aragón, Espanya).

## Historia
Estió construyiu con anterioridad a 1555. En 1731 perteneixeba a José Latorre Álava, hidalgo vecino de Burbaguena, qui l'arrendaba a molineros profesionals. En o sieglo XX estió transformau aprofitando lo blinco d'augua pa la instalación d'una chicota fabrica de luz pa fornir la fabrica de farinas de Bello, d'os mesmos propietarios. Deixó de funcionar en o decenio d'os uitanta d'o sieglo XX.

## Descripción
La construcción ye ubicada a las marguinas d'o Río Xiloca, que lo suyo caudal transcorre chunto a lo nuclio urbano.

Se tracta d'un molín d'a tipolochía de contrabalsa. Construyiu en mampostería, tapial y rechola, seguntes diversas reparacions. Presenta cuatro cárcavos, de diferent factura, uns realizaus en sillería y atros con os sillares menos regularizados. Poseye una vivienda anexa, a la cual s'accede per un porche de dentrada, baixo lo cual se troba un arco de meyo punto de sillería, muito modificau. La resta d'a construcción alterna tapial y mampostería. L'edificio conserva en o suyo interior la maquinaria tanto d'o molín como d'a fabrica de luz.

## Referencias

## Bibliografía
*  Alcañiz Gutiérrez, Ángel (1996): *Fuentes Claras*. Calamocha: Centro de Estudios del Jiloca (Xiloca, 18). ISSN 0214-1175. Pách. 249-259 http://www.xiloca.org/data/Bases%20datos/Xiloca/596.pdf.
*  AAVV (1882): *Río Giloca. Afluente del Jalón. Itinerarios del río Ebro y todos sus afluentes*. Madrid: Fortanet. Pách. 433-440 http://xiloca.org/data/Bases%20datos/Biblio%20electro/Jiloca.pdf.
Montanyas d'o Sistema Solar

Con 21,9&nbsp;km, l'enorme volcán Mont Olimpo en Marte estió a montanya mas altera conoixida en o sistema solar entre 40 anyadas dimpués d'o suyo escubrimiento en 1971. Manimenos, en 2011 se descubrió que a tuca central d'o crater Rheasilvia, en l'asteroide Vesta, ye d'altaria semellant.​

## Lista
As altarias indican o gradiello de base ta tuca, porque en atros cuerpos celestes no se disposa d'un sistema de referencia no arbitrario equivalent a l'altura por dencima livel d'o mar utilizable en a Tierra.

## Referencias
Fregadera

Una **fregadera** ye a basilla emplegada pa lavar a vaixiella, cristalería y demás trastes de cocina.

Disposa d'una u dos ixetas u una ixeta mezcladora d'an brota l'augua, freda u calient, pa o lavau, a ormino ye endrezable. Poseye dos zonas, que pueden destinar-se, a una pa ensabonar os platos y l'atra pa aclarir-los. Chunto u dencima (a vegadas en forma d'almario) gosa haber una escurridera.

Os materials mas habituals en que se fabrican as fregaderas son: acero (material popular present en a mayor parte de cocinas actuals), ceramica (ideyal pa recreyar bels ambients rusticos), marbre, gres (material resistent y duradero que o suyo disenyo se puede combinar con o d'a rechola de Valencia) u atros materials sinteticos de gran resistencia a trucos y productos quimicos.

## Referencias
Coixinet

En mecanica se conoixe con o nombre de **coixinet**, toda parte que empara un eixe, normalment dotau d'un sistema contra o rozamiento, y con posibilidat d'estar lubricau. Normalment hue lo diya, y pa privar desgastes no deseyaus, entre l'eixe y l'aloch nos trobamos con un coixinet de rodadura (tamién clamau rodadura),

## Notas


## Referencias
Trena (peinau)

Una **trena** (d'o latín *< *TRENA*) ye un tipo d'estructura u patrón que se carateriza por entrecruciar dos u mas tiras de pelo creyando un tipo de peinau.

## Referencias
Escobador

Un **escobador** u **escobaire** (u **escobadora** si ye muller) ye a persona que tiene como profesión baleyar as carreras, pero tamién edificios como hespitals, escuelas y aloches residencials, y replegar tot tipo de vasuera y borrufallas. Dentro d'o suyo treballo tamién ye vuedar as papeleras y as basillas de repuis d'as carreras, mesmo a limpieza de barzatos y zonas achardinadas. Ye un treballo duro, pus amás d'o esfuerzo fisico, se troban día y nueit al raso, por o que sufren as condicions climatolochicas propias de cada estación de l'anyo. Pero hue lo día se fabrican diferents vehíclos pa facilitar a suya labor, que a la suya vegada restan puestos de treballo.

## Referencias
Tieda

Una **tieda** (d'o latín *< taeda*) ye una fuent portatil de fuego emplegada como fuent luminica, usualment consistent d'un tocho, con un d'os suyos cabos embolicau en un troz de panyo empapau de pegunta u belatro material inflamable.

## Ditos y mazadas
**«o que tenga tieda qu'atienda, y si no que la venda»*

## Notas


## Referencias
Tirador

:*Pa o maderero que treballa tirando os troncos fuera d'a selva, se veiga [[tirador (treballador)]].*

Un **tirador**,, **tirabique** u **perigallo** ye un chuguet y una arma simple que s'emplega pa lanzar prochectils. Atras denominacions son **tirabalas**, **tirapiedras**, **tiradera** u **tirafondas**

Lo forman un palo con forma d'Y, que se diz a "forcancha", por lo regular feito de fusta, una u dos gomas y una badana de cuero, de currión u de belatro material de caracteristicas apareixidas, como a tela u o caucho, an se sitúa o prochectil. A vegadas o propio chuguet se denomina dreitament **forcancha** u **forcancheta**.

O tirador s'utiliza emparando-lo con a man no dominant (en a mayoría d'a chent, a ezquierda) y extendendo o brazo. Alavez, se prene o prochectil por a base, prenendo-lo entre os didos index y pulgar, y s'estira pa situar-lo a l'altaria d'o tuixo. Alavez, s'apunta y, cuan se suelta, sale o prochectil disparau enta l'obchectivo.

## Imáchens

Imachen:Slingshot (weapon).jpg|Tirador
Imachen:Plastic slingshot.jpg|Tirador de plastico
Imachen:Mexican Slingshot.jpg|Tirador de fusta


## Se veiga tamién
* Esclafidor.

## Notas


## Referencias
Salinero

Un **salinero** u **salero** ye una basilla que no solament se coloca en a mesa pa servir sal a gusto, sino que s'emplega tamién en a cocina pa apanyar os alimentos.

## Referencias

## Se veiga tamién
* Saleguiella.
Rasclo

Un **rasclo** ye un traste agricola consistent en una barra dentegada fixada transversalment a un mango y emplegada pa replegar fuellas, feno, tasca, etc., y, en chardinería, pa afloixar a tierra, y alibelar.

Os modernos rasclos de man tienen normalment dients d'acero, plastico, u bambú, encara que historicament se fabricaban con fusta u fierro.

## Se veiga tamién
*Retabillo.

## Notas


## Referencias
Puncha

Una **puncha** (d'o latín *< puncta*) ye una protuberancia dura y esmolada que puede fer parte d'o tronco, ramas u atros organos y que no puede estar deseparada sin trencar teixius internos. Se troba en muitos árbols y matullos de muitas rechions aridas.

As punchas son presents en muitas plantas y emplegadas pa la protección d'os suyos organos contra os herbivoros.

## Referencias
Puga

Una **puga** (d'o latín *< PUGA*) ye una estructura dura y richida en forma d'agulla que presentan cualques especies, y que a ormino ye formada de queratina. Animals como l'erizón y l'erizón de mar tienen pugas como mecanismo d'autodefensa.

## Ditos y mazadas
* *«Qué puga pa un peine!»*

## Referencias
Belaiskom

**Belaiskom** (en escritura iberica ) ye a transcripción fonetica literal d'os epigramas escritos en signario ibérico que apareixen en bellas monedas celtiberas, cudidas en a primera epoca romana d'Hispania, podendo estar ubicada a suya ceca en una antiga ciudat dita *Konterbia Belaiska* u bien Contrebia Belaisca, cuals restas arqueolochicas se troban en o dito Cabezo de las Minas en Botorrita, provincia de Zaragoza, (Aragón).  No existe consenso en a comunidat cientifica sobre l'atribución d'ista ceca a dita ciudat y as hipotesis sobre a suya localización son amplament discutidas.

## Posibles localizacions
Ista ceca perteneixe a o grupo d'os belos, pueblo celtiberico d'a val d'Ebro, o río Xalón y o Xiloca, encara que a suya localización extacta ye obcheto d'a-saber-las hipotesis.  M. Beltrán considera que as monedas de leyenda *"Belaiskom"* perteneixen a la mesma ceca que as de *[[Konterbakom|Konterbakom Bel]]*, que s'atribuyen a Contrebia Belaisca. En caso de que estase una ceca independient, amanada a dita ciudat, as localizacions posibles son Osma (Soria, Castiella y Leyón) y Cervera del Río Alhama (La Rioja). Coincidindo con ista zaguera hipotesis dita, Francisco Villar aporta un argumento lingüistico que disociaría o significau de *Belaiskom* como etnonimo de *Belaiska*.

## Emisiones
Se conoixen dos emisions de monedas d'ista ceca, en a primera, de zaguerías d'o sieglo II aC, cude unidaz y metaz de bronce. As primeras en l'anverso amuestran una cabeza viril con dos delfins y o signo iberico BE; en o reverso o chinete con lanza y a leyenda *BELAI-SKOM*. En os divisors, d'igual anverso, o reverso presenta o caballo galopiando con a leyenda d'a ceca. A segunda emisión se data en primerías d'o sieglo I aC y d'ella se decumentan unidaz de bronce de tipolochía identica a la emisión anterior, a excepción d'os delfins de l'anverso: en istas i pueden apareixer dos, un u dengún.

## Metrolochía y cronolochía.
Seguntes o estudio de L. Villaronga y M. García-Garrido, a primera emisión perteneixe a la clase IV (monedas de valor metat de l'as romano de 16 monedas en libra, 9,92 g) que corresponde a zaguerías d'o sieglo II aC. A segunda emisión se clasifica adintro d'a clase V (monedas de valor metat de l'as romano de 18 monedas en libra, 8,48 g), de primerías d'o sieglo I aC.

## Referencias

## Se veiga tamién
* Konterbakom
Modern Family

***Modern Family*** ye una serie de televisión americana d'os cheneros; documental parodico, comedia d'enredón y ye relacionata con o colectivo LGTBI+.

Creyau por Christopher Lloyd e Steven Levitan a serie tracta sobre una familia moderna diferent a la tradicional.

## Trama
A serie trata sobre tres familias, una tradicional, atra de una parella gay y la zaguera ye composada por o güelo y a suya esposa d'orichen latino y o suyo fillo.

Durando o desarrollo d'a serie se veye como creixen toz y como van desembolicando-se.
Star Trek: Enterprise

***Star Trek: Enterprise*** ye una serie de televisión de ciencia ficción d'Estaus Unius creyada por Rick Berman y Brannon Braga. A serie sigue as aventuras d'a primera nau humana que plega a Warp 5, a nau *Enterprise (NX-01)*, diez anyadas antis d'a formación d'a *Federación Unida de Planetas* amostrada en atras series de Star Trek.

## Personaches
* Jonathan Archer (Scott Bakula) ye o Capitán de l'Enterprise, a primera nau espacial d'a Tierra con capazidat de volar Warp 5. Su pai, Henry, disenyó o suyo motor, dando-le a Archer una connexión personal con a suya nau.
* T'Pol (Jolene Blalock) ye a Oficial Cientifica de l'Enterprise, orichinalment adchunta a l'Enterprise por l'Alto Mando Vulcano pa mantener a os humans difuera de problemas.
* Trip Tucker (Connor Trinneer) ye l'incheniero chefe de l'Enterprise y un viello amigo d'o Capitán Archer.
* Malcolm Reed (Dominic Keating) ye l'oficial tactico de l'Enterprise, tamién ye a cargo d'a seguranza d'o barco. Reed proviene d'una larga linia d'hombres d'a Royal Navy, pero s'unió a la Flota Estelar por miedo a afogar-se.
* Hoshi Sato (Linda Park) ye oficial de comunicacions de l'Enterprise y un chenio lingüistico. Capaz d'aprender idiomas extraterrestres con extrema rapideza, Hoshi actúa como entrepite entre a tripulación de l'Enterprise y as nuevas especies alienichenas,  mesmo dimpués que o traductor universal ye en linia. Sufriba angluzia por o suyo puesto a bordo orichinalment, pero a exposición a periglos frecuents la aduyó a dar-se cuenta d'a suya valor pa a nau. 
* Travis Mayweather (Anthony Montgomery) ye o timonero de l'Enterprise. 
* Phlox (John Billingsley) ye o director medico de l'Enterprise. Un miembro d'a raza Denobulan , Phlox ye levau a bordo de l'Enterprise pa cudiar a o pasachero klingon T'pol entre a primera misión d'a nau. Dimpués, s'ofreix como voluntario pa quedar-se, deleitando-se con a experiencia d'a humanidat dando os suyos primers trangos enta l'espacio galactico. Un extraterrestre extremadament alegre, o Dr. Phlox utiliza muitos animals y curas naturalistas en a practica d'a medicina, amás d'os metodos tecnolochicos habituals.

## Temporadas

## Referencias
Torcida

Una **torcida** u **mecha** ye una cuerda combustible colocada en l'interior d'as velas pa alumbrau. Gosa estar un cotón trenau que sostiene a flama d'una lampa d'azeite u una vela. A torcida d'una vela funciona por capilaridat, transportando ("absorbendo") o combustible a la flama. Cuan o combustible liquido, normalment cera de vela redetida, plega a la flama, se vaboriza y se crema. A torcida d'a vela influye en cómo se crema a vela. As caracteristicas importants d'a torcida incluyen diametro, richidez, resistencia a lo fuego y subchección.

## Notas


## Referencias
Tenalla

Una **tenalla** ye una basilla de bardo con forma de tarrazo de perfil ovalau, boca y piet estreitos y en cheneral sin ansas.  A tenalla gran, mas profunda y panchuda, ha estau tradicionalment utilizada pa almagacenar vin, y os eixemplars meyos pa aceite y granullo de cerial. As mas chicotas pueden estar parcial u totalment feitas con veire y utilizar-se pa tot tipo de liquidos y simients, asinas como en a matacía d'o cochín.

## Notas


## Referencias
Porgadero

:*No entivocar-se con a griva, escrito con "v", u [[Turdus viscivorus]]*

Un **porgadero**, **porgador**, **cetazo**, **reteruelo** u **griba** ye una ferramienta destinada a deseparar materials seguntes a suya grandaria. A forma mas perfeccionada, que s'utiliza actualment en os laboratorios, ye una batería de porgaderos metalicos cadagún disposau l'un sobre l'atro de traza que o espacio de paso disminuye progresivament dende o porgadero d'alto dica o d'abaixo. Se mete a muestra en o porgadero superior y se secute toda a batería manualment u de forma mecanica. As diversas fraccions d'a muestra quedan deseparadas a cadagún d'os porgaderos y asinas as impurezas se pueden clasificar por a suya grandaria.

## Notas


## Referencias
Fumarro

Un **fumarro** u **fumarret**, u tamién **cigarro**, **cigarret**, **cigarreta** u **petillo**, ye un celindro estreito que contiene material psicoactivo, tipicament tabaco, que s'enrolla en paper fino pa fumar. Ye un d'os formatos mas populars pa o consumo de tabaco.

As taxas de tabaquismo en cheneral han disminuiu en o mundo desarrollau, pero continan nantando en cualques nacions en desarrollo. Fumar fumarros causa malotías y danya cuasi toz os organos d'o cuerpo. A nicotina tamién ye muit adictiva. Aproximadament a metat d'os fumadors de fumarros mueren de malotías relacionadas con o tabaco y pierden un promedio de 14 anyadas de vida. Cada anyo, os fumarros de tabaco matan a mas de 8 millons de personas en toz; 1,2 millons d'os cuals yeran no fumadors murioron como resultau d'a exposición a lo fumo de segunda man. O fumo de segunda man d'os fumarros causa muitos d'os mesmos problemas de salut que o tabaquismo, incluiu o cancer, o que ha dau puesto a una lechislación y una politica que prohibe fumar en muitos puestos de treballo y arias publicas.

O fumo d'o fumarro contiene mas de 7.000 compuestos quimicos, incluius arseni, formaldehído, cianuro de hidrocheno, plumo, nicotina, monoxido de carbonio, acroleína y atras substancias verenosas. Mas de 70 d'éls son cancerichenos. Tamién s'ha contrimostrau que o consumo de fumarros por parte de mullers embrazadas causa defectos conchenitos, como que baixo peso en naixer, anomalías fetals y parto prematuro.

## Referencias

## Vincloss externos
Rueca

A **rueca** (u **filosa** en aragonés ribagorzano) ye un traste pa filar manualment fibras textils. A rueca formaba parella con o fuso, destinau a ateserar o filo que resultaba de a filada en a cantidat d'una «fusada».

Ista ferramienta consiste en un tocho, cheneralment de canya, rematau por una cabeza an s'enrolla os brins de fibra que se quiere filar, cutio-cutio en baixando por l'asta. A l'acción d'enrollar os brins arredol d'a rueca en a Val de Chistau se le diz «rocar» u «arrocar» os brins, y una vez que i son, en Agüero se diz que as fibras son «enrocadas» y en Sobrepuerto que forman a «enrocada».

As formas mas primitivas de ruecas no yeran si que un palo rematau en forqueta, lo que permitiba punchar l'estrimo y luego d'ir fendo trena (anque no guaire preta) con os brins de o floco que se quiere rocar, baixín-baixiando por arredol de l'asta. Atras veces se ligaba os brins con cordels no guaire pretos, pos en cualsiquier caso lo que se busca ye sacar-ne dimpués a fibra con os didos d'una sola mano, de regular a izquierda.

## Emplego

En filar, a rueca s'agafaba por debaixo d'o brazo menos dominant, refirmando-la por o cabo d'abaixo de l'asta en a cintura d'a ropa u d'o mandil, se decantaba abant, y con o brazo preto contra las costiellas y a mano d'ixe mesmo brazo por debaixo d'an pendeba las fibras, s'iba sacando poquet-a-poquet os brinez con as puntas d'os didos y se principiaba a «torcer», fendo que pillasen l'apariencia d'un filo por primer vez. Pa aduyar-se a que os brins se pegasen y estasen de millor agafar se podeban ensalivar, lo que dió lugar a la chanza siguient:

Alavez, con a mano dominant se feba pasar l'estrimo d'o filo por una osqueta que teneba o fuso en a rodeta y se tiraba a chirar pendiu d'o propio filo, que se teneba agafau con os didos. Asinas, pendiu y chirando a-escape, ye como o fuso le imprimiba la torcedura a o filo. Ixa acción se deciba «torcer» o filo. De a traza que tenese o filador u filadera torcendo dependeba la calidat de trama con que remataba o filo.

Sobre o boche d'o fuso por debaixo d'a rueca, que bella vez tocaba o suelo y tringolaba, i hai tamién bella devineta como a siguient:

## Contexto cultural

A filada, que mas d'antes la feban cuasi nomás que as mullers, yera la segunda fayena que mas tiempo les costaba dimpués de lo relacionau con a casa.
Filar con rueca y fuso yera una fayena larga y delicada, y pasaba a menuto que as mullers de casas ricas de l'Alto Aragón no la quereban fer y les n'encomendaban a las pobres, por eixemplo a truca d'atros recursos que aquellas no podesen tener.

Atras veces yeran as mullers pobres que se trobaba minguadas as que s'ofreceban a filar pa otri. Con que as viudas u ancianas solas podeban fer de filar una cantidat en tornas por o treballo fisico mas propio d'os hombres, como labrar, que no se podeba fer en casa suya y les resultaba preciso.

Tamién pasaba que a valor que se sacaba d'os filos que a trancos y barrancos se filaba yera poco, con que tendeba a considerar-se que valeba millor fer atras cosas si se podeba.

## Se veiga tamién

* Fuso.
* Demoret.
* Debanadera.
* Torno de fer trama.
* Cardau d'a lana.
* Filada.

## Notas


## Referencias
Chuflet

Un **chuflet** ye un traste d'aire d'una sola nota que produz un son por meyo d'un fluxo forzau d'aire.

Existen cuantos tipos de chuflets, dende os chicoz como os d'a policía u os usaus en os esportes, a uns muito mas grans, de vapor, que s'usan en as locomotoras u en os barcos. Istos tipos de chuflets no son consideraus "musicals", pero existen versions que sí lo son.

I hai chuflets feitos de fusta, os cuals se plegan a sentir en musica alegre, se diga en cualques cancions d'o chenero samba.

I hai chuflets d'alta frecuencia, os cuals son practicament inaudibles pa os humans, pero cualques animals, como que os cans, pueden sentir-los.

Os chuflets han existiu dende que os primers humans talloron por primera vegada una carbaza u una rama y descubrioron que podeban fer sons con ella. En l'Egipto prehistorico, s'usaban chicotas conchas como que chuflets. Muitos trastes d'aire actuals son hereders d'istos primers chuflets. Con l'aumento de mas potencia mecanica, s'han desarrollau atras formas de chuflets.

Una caracteristica d'un chuflet ye que creya un ton puro u cuasi puro. A conversión d'a enerchía d'o fluxo en son proviene d'una interacción entre un material solido y una corrient fluyida. 
Dependendo d'a cheometría, existen dos tipos basicos de chuflets: os que cheneran son a traviés d'oscilacions d'o fluxo masico d'o fluyiu, y os que cheneran son a traviés d'oscilacions d'a fuerza aplicada a o medio circumdant.

## Ditos y mazadas
**«con perretas, chuflez»*.

## Referencias
Despoblau

Un **despoblau** (u **despoblato**) ye una ciutat, lugar u villa que ha estau albandonau por os suyos habitants y encara se'n pueden veyer as restas substancials. Una ciudat se converte en un despoblau porque a suya economía ha fallau u a causa de desastres naturals u accions humanas, como inundacions, decisions d'o gubierno, guerras u desastres nucleyars.

Historicament, cal destacar l'augmento d'a despoblación en o sieglo XVII en Aragón debiu a l'expulsión d'os moriscos en 1610. En as vals de Xalón, Xiloca, Uerba, Queiles, Aguas, Martín, Guadalop y Matarranya bi habió 60.818 expulsions, lo que fació que muitos lugars quedasen despoblaus.

En o País Valenciano, muitos lugars de moriscos quedoron despoblaus dimpués de l'anyo 1609, como por eixemplo, Alqueria de Serra, l'Andénia u Xinquer. Asinas en 1638, d'os cuatrocientos cincuanta y tres lugars que heban ocupau os moriscos, doscientos cinco yeran albandonaus.

A vegadas, o termin despoblau s'utiliza pa referir-se a entidaz encara habitadas, pero significativament menos que mientres os anyos pasaus.

## Referencias

## Bibliografía
*  María Isabel Ayuda Bosque, Vicente José Pinilla Navarro y Luis Antonio Sáez Pérez: ''El problema de la despoblación en Aragón. Causas, características y perspectivas'', en *[[Revista de Demografía Histórica-Journal of Iberoamerican Population Studies]]*, ISSN 1696-702X, ISSN-e 2696-4325, Vol. 18, num. 1, 2000, p. 137-173.

## Vinclos externos

*  Blog www.despobladosenhuesca.com.
*  GEA ''Pueblos abandonados'' en a *[[Gran Enciclopedia Aragonesa]]*.
Zuriza

**Zuriza** ye un despoblato aragonés perteneixient a lo municipio de Ansó, en a comarca d'a Chacetania (provincia de Uesca), situato en a val de Zuriza.

## Historia
Apareixe documentau como *Soriça* (1610) y *Çuriza* (E. Ansoko T.). Actualment bi ha un camping y un refuchio.

## Referencias
Frascino

**Frascino** estió un lugar medieval, hue ye desapareixiu, situau amán de Biescas (Alto Galligo).

## Toponimia
Apareixe en a documentación medieval como *Frascenes* y *Frascino*, en 1085:

O suyo orichen ye o latín *fraxĭnu*, en aragonés "fraixín", mantenindo sin inflexionar a vocal -a- por parti d'a
yod de x y en cuentas d'eliminar a vocal postonica, elimina a final.

Apareixe tamién en un documento de compra d'ixas parcelas por o monesterio de Sant Chuan d'a Penya en 1085:

## Referencias
Latiart

:*No entivocar-se con o lugar de [[L'Atiart]], en o municipio d'[[a Fueva]].

*'Latiart*' estió un [[lugar]] [[Edat Meya|medieval]], hue ye desapareixiu, situau amán d'[[Oliván]], en l'actual municipio de [[Biescas]] ([[Alto Galligo]]).

==Toponimia==
Apareixe en a documentación medieval como *Laterculi'', en 1042

## Referencias
Güé

**Güé** u **Bue** estió un lugar medieval, hue ye desapareixiu, situau en Sobremont, a l'ueste d'Escuer, en l'actual municipio de Biescas (Alto Galligo).

Ye situau a una altaria important, baixo a punta Güé. Nomás i queda una muntonada de piedras de l'antigo lugar, situadas a o sud d'una antiga construcción rectangular que probablement yera una buerda. Baixo o pedregal bi ha restas de sepolturas de losa talladas por l'actual pista forestal.

## Toponimia
Incluye o sufixo preindoeuropeu de posesión -ué.

## Historia
Apareixe por primera vegada en a documentación medieval como *Bue* o 26 de marzo de 992 en o Cartulario de Sant Chuan d'a Penya, en un documento en que o conte Sancho Garcés II y a suya muller Urraca donan propiedaz a o monesterio de Santa Cruz d'as Serors:

En l'anyo 1100, o rei Pero I atorga atra vegada posesions en istas mesmas tierras a o monesterio de Santa Cruz d'as Serors:

En 1125 se nombra a *Ximino Garcez de Bue* y ya en 1280 apareixe documentada a ilesia d'o lugar como perteneixient a la sacristía de Chaca. En 1299 Martín Pérez de Arbeca prene posesión d'a  torre de Larrés, recibindo amás os lugars de Cartirana, Borrés, *Buey* y Varbenuta.

O día 29 d'aviento de 1317, o monesterio de Sant Chuan d'a Penya cede a Sancho de Orós a-saber-las posesions en a redolada de Senegüé:

Mientres os sieglos XIII y XIV a suya ilesia parroquial teneba o títol de rectoría y igual que atros lugars d'a redolada o 27 de setiembre de 1405, contribuyó con doce sueldos chaqueses a las obras d'a seu de Santa María de Uesca.

Ya en l'anyo 1785 se rechistra como propiedat d'o sinyoría secular, pa perteneixer dimpués a o marqués d'Ayerbe y dimpués a don Sixto Palacios, resident en Chaca, que lo
vendió en a decada de 1960 a o Patrimonio Forestal d'o Estau.

## Se veiga tamién
* Punta Güé

## Referencias